Cuando s’empecipió’l cursu 2020-21 a finales de septiembre,
la medrana y l’ansiedá yeren la tónica dominante ente’l profesoráu asturianu.
Más allá del retrasu inicial y del ataque que supunxo la imposición per parte
de la Conseyería d’un calendariu escolar qu’anunciaba una saturación de xornaes
escolares ensin nengún tipu de descansu, el cursu empecipió con normalidá y
l’actividá docente desenvolvióse ufiertando rempuestes positives énte la
segunda fola de la pandemia que creció a lo llargo de la seronda.
#000006
Agora, col nuevu añu, tenemos qu’encarar lo que yá ye
ineludible, la tercer fola de la pandemia. El mieu y l’ansiedá nunca marcharon
de la mente del profesoráu. Nun baxar la guardia foi l’elementu clave que dexó
superar esta situación esceicional que mos toca vivir, que se carauteriza,
básicamente, pola imprevisibilidá de los acontecimientos. Cada selmana toca
valorar la situación y ver cómo puede facese frente a los retos.
#000008
Nesta situación, preséntensenos nuevos problemes a los que
tanto’l profesoráu como la Conseyería d’Educación tendríemos de dir buscando rempuestes.
Dende la perspeutiva de SUATEA tenemos per delantre trés elementos a tener en
#000009
compatibilizar la prevención de los contaxos por covid-19 per aciu la
ventilación de les aules col caltenimientu d’una temperatura ambiental
saludable: la normativa llaboral establez
pa ello un intervalu que va dende un mínimu de 17oC a un máximu de 27oC.
#000010
El fríu nes aules marcó l’entamu d’esti segundu trimestre. Nesta
selmana vimos cómo la necesidá de combatir la posible concentración del virus
nel aire per mediu de l’apertura de ventanes pa ventilar les aules xenera’l
problema añedíu de perbaxes temperatures, d’hasta 7◦C. Ello xenera unes condiciones
ambientales térmiques non saludables que
previsiblemente se caltengan nos más de dos meses d’iviernu que mos queden.
#000011
Apocayá, los delegaos de salú de SUATEA cursaron un
requerimientu énte la Conseyería d’Educación pa que, con calter urxente, adopte
les midíes oportunes pa que les condiciones de llaborales del personal docente
y les ambientales del alumnáu se desenvuelvan nunos espacios con temperatura afayadiza.
#000013
procesu selectivu de cara al branu de 2021 qu’afeuta a una parte significativa
de la plantiya. Les oposiciones que se diben celebrar el branu pasáu quedaron
suspendíes por cuenta de la pandemia. Impúnxose la idea de que se treslladaríen
al branu d’anguaño 2021, dando por fecho que les condiciones sanitaries diben
permitilo. Sicasí, otra vuelta más la evolución de los fechos empieza a
plantegar duldes sobre si va ser posible la so realización.
#000014
Anque tamos nun momentu de imprevisibilidá, la Conseyería
debería d’empezar a plantegase la necesidá d’ufiertar dalgún tipu d’información
al respective. Nun ye de recibu tener a una parte de plantiya faciendo un sobre-esfuerzu
metanes la pandemia, compatibilizando les inxentes xeres burocrátiques asociaes
al llabor docente, preparando a la vez les oposiciones p’anunciar finalmente la
so suspensión énte les dificultaes pa garantizar les correutes garantíes
#000016
El profesoráu amosóse capaz de caltener el trabayu docente en
mediu les dificultaes plantegaes. La so actividá viense demostrando esencial
nestos momentos pa garantizar el desenvolvimientu de diverses actividaes nesta dómina
de Nueva Normalidá. El fracasu de la
educación presencial tendría un duru impactu nesta fase que se denominó de
nueva normalidá. La meyora de la tercera fola ta suponiendo la suspensión
de bona parte de les actividaes llectives en dellos países europeos.
#000018
Pal profesoráu asturianu sería una inyeición de moral y un aliviu saber cuálos son los planes de la Conseyería y del Gobiernu asturianu no que cinca al plan de vacunación. Un calendariu qu’ufierte un horizonte rápidu del procesu de vacunación va suponer, ensin dulda, el meyor de los estímulos pa que’l llabor docente presencial puea siguir desenvolviéndose como hasta agora.
#000019
Tags 2020-21 comunicaos coronavirus oposiciones
#000021
¿Quién firmó’l cese a los 3 años del personal interino?
#000028
Interina, interín ¿sabes que tán abusando de ti?
#000029